**Informācija pasūtītājiem par speciālo darījumu jeb atlikto grozu izveidi**

EIS e-pasūtījumu apakšsistēmā katrā vispārīgajā vienošanās ir noteikts summas slieksnis, no kura sistēmā tiek veidots atliktais grozs. Atgādinām, ka iepirkumu priekšmeta sadalīšana, lai izvairītos no speciālā darījuma jeb atliktā groza izveidošanas, nav pieļaujama un ir kvalificējama kā publisko iepirkumu regulējuma un vispārīgo vienošanos noteikumu pārkāpums.

Ja groza kopsumma bez PVN tiek pārsniegta par e-katalogam norādīto kopējo lieluma vērtību, grozam tiek piešķirts statuss “atliktais grozs”. Kopsavilkums par vispārīgo vienošanos raksturlielumiem ir pieejams [šajā saitē.](https://www.eis.gov.lv/EIS/Publications/PublicationView.aspx?PublicationId=627&systemCode=KAT)

EIS ir arī e-katalogi, kuros vienmēr tiek veidoti tikai atliktie grozi, piemēram, servertehnika, programmatūras licences, kā arī programmatūras pakalpojumi, kur jāpievieno veicamo darbu uzdevums atbilstoši vispārīgajā vienošanās noteiktajam.

Tajos e-katalogos, kuros tas ir paredzēts, pasūtītājiem ir iespēja arī brīvprātīgi veidot atlikto grozu.

EIS tīmekļvietnē [Nosacījumi atlikto grozu izveidei](https://www.eis.gov.lv/EIS/Publications/PublicationView.aspx?PublicationId=1595) ir iespējams iepazīties ar gadījumiem, kad atbilstoši 2022. gada 20.decembra Ministru kabineta noteikumu Nr. 816 “Publisko elektronisko iepirkumu noteikumi” 44. - 47. punkta nosacījumiem ir nepieciešams pievienot informāciju gadījumos, kadpasūtītājs vai sabiedrisko pakalpojumu sniedzējs veido:

1. *tādu, starp piegādātājiem nedalāmu, pasūtījumu, kas nepieciešams, lai nodrošinātu iepērkamo preču vai pakalpojumu savstarpējo saderību;*
2. *tādu pasūtījumu, kurā iekļauto preci vai pakalpojumu attiecīgās preču vai pakalpojumu grupas ietvaros piedāvā tikai viens piegādātājs;*
3. *tādu pasūtījumu, kura tehniskā specifikācija ir saistīta ar konkrētu ražotāju vai tirdzniecības marku vai konkrētu e-kataloga pakalpojuma pozīciju.*

Aizpildīta paskaidrojuma forma “Pasūtītāja pamatojums/situācijas apraksts” (AG pamatojums - atrodama [šeit](https://www.eis.gov.lv/EIS/Publications/AttachedFiles/LietSaistDok/AG_pamatojums.docx%20)) jāpievieno atliktajam grozam kā atsevišķa datne.

Darba uzdevums, kas satur būtiskus darba izpildes nosacījumus, termiņus u.c., pakalpojumu e-katalogos ir jāpievieno atliktajam grozam kā atsevišķa datne.

Pārējo informāciju, kuru nepieciešams norādīt atliktajā grozā, pasūtītājs var norādīt komentāru laukā vai arī pievienojot datni.

Papildu informācija par atliktā groza izveidošanu ir pieejama video apmācību vietnē - <http://paligs.eis.gov.lv/pasutijumi/N_2_7.html>